**Suplement i Certifikatës për kualifikimin profesional,**

**DETARI, Niveli II në KSHK, referuar nivelit II të KEK**

**Individi është i aftë:**

* Të notojë në kushte të ndryshme në ujë;
* Të vozisë me mjete të thjeshta lundrimi;
* Të përdorë terminologjinë detare në emërtim, interpretim dhe raportim;
* Të tregojë vetëkontroll gjatë ushtrimit të veprimtarive profesionale;
* Të zbatojë parimet e punës në grup dhe të bashkëpunojë aktivisht në përmbushjen e detyrave profesionale.
* Të zbatojë kriteret e sigurisë personale dhe përgjegjësisë kolektive në anije;
* Të përcaktojë distancat nga anija në bankinë, shpejtësinë dhe kahun e lëvizjes së anijes;
* Të kryejë kontrolle pamore për mbajtjen në gatishmëri përdorimi të mjeteve të shpëtimit të jetës, mbrojtjes nga zjarri dhe të higjienës në anije;
* Të zbatojë detyrat individuale dhe në grup lidhur me emergjencat e identifikuara;
* Të vëzhgojë gjatë shërbimit elementë të sigurisë gjatë qëndrimit të anijes në bankinë, bovë apo spirancë dhe të raportojë;
* Të përdorë pajimet personale, kolektive dhe teknikat e rekomanduara për mbijetesën në det.
* Të përdorë mjete dhe pajisje për parandalimin dhe luftën kundër zjarrit.
* Të japë ndihmën e parë fillestare.
* Të vëzhgojë gjatë shërbimit sinjalistikën lundrimore natën/ditën dhe të raportojë;
* Të kryejë punime të mbrojtjes së anijes nga ndryshku;
* Të kryejë kalafatimin dhe stukimin e mjeteve lundruese prej druri;
* Të realizojë nyjet (lidhjet) detare;
* Të qepë cimat dhe kavot;
* Të përdorë cimat për akostim dhe çakostim nga bankina;
* Të asistojë në matjen e lëngjeve në tanke;
* Të realizojë vendosjen e sigurtë të mjeteve për pritjen dhe përcjelljen e pilotit.
* Të kryejë punime të mirëmbajtjes të thjeshta elektromekanike në anije;
* Të kryejë punime mirëmbajtjeje dhe riparime të thjeshta të veglave të peshkimit;
* Të përgatisë veglat e peshkimit sipas specifikës së shërbimit;
* Të kryejë gjuetinë e peshkut me vegla të thjeshta peshkimi në bregdet;
* Të marrë informacion për motin nga instrumentet matës dhe informues në anije, si dhe nga tregues të tjerë të motit;
* Të kryejë matje meteorologjike me instrumentet përkatës, në anije;
* Të sistemojë produktin e kapur gjatë peshkimit;
* Të kryejë detyrat e shërbimit në shkallën e imbarkimit të mjetit lundrues;
* Të asistojë në monitorimin fizik të përpunimit të ngarkesës së mjetit lundrues në port;
* Të asistojë në sigurimin e objekteve të lëvizshme nga deti në magazina dhe depo;
* Të asistojë në dorëzimin në impiantet marrëse portuale të mbetjeve që gjenerohen në mjetin e lundrimit;
* Të ruajë freskinë e produktit nga momenti i zënies deri në daljen e tij në treg;
* Të respektojë standardet ndërkombëtarë që veprojnë në fushën e peshkimit;
* Të ndërgjegjësohet për sigurinë fizike (maritime security) të mjetit lundrues;
* Të asistojë në patrullime sigurie në mjetin e lundrimit;
* Të respektojë rregullat e sigurisë, shëndetit, ruajtjen e pronës dhe mbrojtjen e mjedisit detar nga ndotja;
* Të përdorë në mënyrë të pavarur literaturat profesionale;
* Të komunikojë me etikë profesionale.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Detari”, niveli II në KSHK, referuar nivelit II të KEK, e pajis individin me Certifikatë Profesionale dhe Suplementin përkatës të saj, të punonjësit gjysmë të kualifikuar (ndihmës), si edhe me Certifikatën e Trajnimit Bazë për të gjithë personelin që punon në anijet e peshkimit sipas Konventës Ndërkombëtare të STCW ’781, i amenduar dhe/ose STCWF-’952.

Ky arsimim i jep mundësi nxënësit t’i drejtohet tregut të punës për t’u punësuar në një:

a. mjet lundrimi për qëllime tregtare;

b. mjet lundrimi të shërbimeve portuale;

c. mjet lundrimi të Rojës Bregdetare ose të agjencive të tjera ligj-zbatuese në det;

d. mjet lundrimi për qëllime peshkimi në det dhe në ujërat e brendshme;

e. mjet lundrimi kërkimor shkencor, praktike mësimore

f. mjet lundrimi për qëllime argëtimi - çlodhje në det

g. fermë të rritjes artificiale në ujërat e ëmbla, njelmëta ose bregdet;

h. stabiliment të përpunimit të peshkut;

i. pikë shërbimi mirëmbajtje dhe riparimi për veglat e peshkimit;

Me përfundimin e kualifikimit profesional “Detari”, niveli II në KSHK, referuar nivelit II të KEK, individi ka të drejtë të vazhdojë arsimimin në nivelin III në KSHK, referuar nivelit III të KEK, të kualifikimit profesional (njëvjeçar). Me arsimim të mëtejshëm individi fiton të drejtën për të hyrë në provimet e “Maturës Shtetërore Profesionale” me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).

 1. Konventa e Standardeve të Trajnimit, Certifikimit dhe Shërbimit për Detarët e vitit 1978, e amenduar.

2. Konventa e Standardeve të Trajnimit, Certifikimit dhe Shërbimit për Peshkatarët e vitit 1995.